
ОСНОВНИ СУД У ГРАДИШЦИ
OSNOVNI SUD U GRADIŠCI
Адреса: Видовданска 15, 78400 Градишка                       Одјељење суда у Српцу 
ТЕЛЕФОНИ:051/813-221,051/813-366                             Данка Митрова бр. 4, 78420 Србац
ФАКС:051/815-885                                                             ТЕЛ:051/740-112                                                                                                                                                                                               Web:ossud-gradiska.pravosudje.ba
E-mail: ossud-gradiska@pravosudje.ba



БРОЈ: 072-0-Су-22-00 1419
Дана, 07.11.2022. год.

	На основу члана. 48. став 2., и чл. 77. Закона о судовима Републике Српске (,,Службени гласник Републике Српске'' број: 37/2012, 44/15 и 100/17), чл. 8. ст. 1. тч. и) Правилника о унутрашњем судском пословању (,,Службени гласник Републике Српске“ број: 9/14, 71/17, 67/18 и 6/19), чл. 6. ст. 2. Правилника о пријему раднику у Основни суд у Градишци број: 072-0-Су-22-001362,  а уз прибављену сагласност Министра правде Републике Српске, број: 08.020/120-883/22 од 12.05.2022. год. и број: 08.020/120-1815/22 од 30.09.2022. год.  предсједница Основног суда у Градишци расписује и оглашава:

Ј А В Н И   К О Н К У Р С
за попуну упражњених радних мјеста у
Основном суду у Градишци

I – Конкурс се расписује за попуну упражењних радних мјеста радника суда у Основном суду у Градишци, на неодређено вријеме и то на радна мјеста:
1. судски асистент (1 извршилац) и
2. судски извршилац (1 извршилац).

II   -   Опис послова и радних задатака

Чл. 18. тч. (15) и тч. (17) Правилника о унутрашњој организацији и систематизацији радних мјеста у Основном суду у Градишци број: 072-0-Су-18-001048 и број: 072-0-Су-22-000500 одређен је опис послова и задаци за радна мјеста оглашена по тч. 1. и 2 конкурса.

1. СУДСКИ АСИСТЕНТ: води дактилографске и записничарске послове код судија према распореду, врши препис свих одлука и материјала, сређује предмете који се додијеле у рад, попуњава позиве и доставнице за предмете у раду и опомене за плаћање таксе, осигурава да су предмети спремни за рочишта према распореду, обавља дактилографске послове преписа свих одлука и материјала и врши сравњење преписаног текста, врши техничке послове комплетирања и спајања материјала, обавља све послове куцања и умножавања материјала и докумената у оквиру одјељења, уношење података и рад на компјутеру, креирање судских писмена по наредби судије, формирање доставница за писмена која се достављају ван суда, преузимање и враћање списа у спремиште за предмете по унапријед припремљеним листама за сваког судију, регистровање свих поднесака примљених у току рочишта, регистровање свих радњи по наредби судије, обавља и друге послове које одреди предсједник суда и одговора за законито, благовремено и ефикасно обављање послова и задатака. 

2. СУДСКИ ИЗВРШИЛАЦ: обавља извршне радње у извршним предметима (послови пописа, пљенидбе, чувања, продаје, наплате и полога новца у благајну суда и др.), под надзором извршног судије, саставља посебан записник о обављању одређених извршних радњи, издаје признанице о наплаћеном новцу странкама у вези извршних предмета, води дневник рада по предметима у којима поступа, поступа по мјесечном плану рјешавања извршних предмета, одржава и брине се о техничкој исправности возила са којим је задужен и правда утрошак горива и мазива, врши заказивање и регистровање излазака на терен у складу са налогом судије, записник о извршеним радњама предаје референтима за унос података који их региструју кроз форму за пријем докумената, враћа предмете судији електронским путем и одговора за законито, благовремено и ефикасно обављање повјерених послова и задатака и обавља и друге послове које му одреди предсједник суда.

III – Општи и посебни услови које кандидат треба да испуњава:

1) Општи услови:
1. да je држављанин Републике Српске или Босне и Херцеговине,
2. да je старији од 18 година,
3. да има општу здравствену способност,
4. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у републичком органу управе или суду,
5. да није отпуштен из суда или органа управе као резултат дисциплинске мјере, на било којем нивоу власти у Босни и Херцеговини, три године прије објављивања конкурса
6. да није у сукобу интереса, односно да не обавља дужност која је неспојива са дужношћу радника суда.

2) Посебни услови:

2.1. За радно мјесто ,,Судски асистент“:
1. ССС - IV степен, правног или економског смјера или Гимназија, 
2.  познавање рада на рачунару и 
3. најмање 6 мјесеци радног искуства на истим или сличним пословима.

2.3. За радно мјесто ,,Судски извршилац“:
1. ССС - IV степен, правног или економског смјера или гимназија, 
2. положен стручни испит за рад у органима управе,
3. познавање рада на рачунару и 
4. најмање 6 мјесеци радног искуства на истим или сличним пословима.


IV – Неспојивост и сукоб интереса
Лице које се бави самосталном дјелатношћу не може засновати радни однос у Основном суду у Градишци.
Радник суда не смије обављати дужности, активности или бити на положају који доводи до сукоба интереса са службеним дужностима, а нарочито:
· бити оснивач или члан органа политичке странке у току трајања својства радника суда,
· бити члан управног одбора, надзорног одбора или другог органа управљања правnог лица, изузев ако га именује Влада или други републички орган управе или Народна скупштина према посебном пропису.  

V -  Потребна документација
1) Кандидати су дужни доставити пријаву на конкурс у којој се мора навести тачан назив радног/их мјеста на које кандидат конкурише као и датум и начин објављивањa конкурса на основу ког се конкурише. Пријава на конкурс такође треба да садржи: личне податке (име и презиме), контакт податке кандидата, (адреса, број телефона, мејл адреса), податке о образовању и другим облицима стручног усавршавања и оспособљавања у професији и кратку радну биографију. Тачност података наведених у пријави на јавни конкурс кандидати потврђују потписом.

Уз пријаву на Конкурс, кандидати су дужни доставити доказе о испуњавању општих и посебних услова конкурса.

2) Као доказе о испуњавању општих услова под бројем 1. и 2. кандидат је дужан доставити у виду оригиналних докумената или овјерене фотокопије: 
1.  увјерења о држављанству Републике Српске или Босне и Херцеговине и 
2. извод из матичне књиге рођених, 
а као доказ за испуњавање општих услове од броја 4. до 6. кандидат је дужан доставити овјерене изјаве: 
1. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова радника суда, 
2. да није отпуштен из суда или органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса и
3. да није у сукобу интереса, односно да не обавља послове који су неспојиви са дужностима радника суда.
Изјаве морају бити овјерене од стране надлежног органа управе или нотара.

3) Као доказе о испуњавању посебних услова кандидат је дужан доставити у виду оригиналних докумената или овјерене фотокопије: 

1. диплому о завршеном образовању или свједочанство о завршеном образовању,
2. увјерење о положеном стручном испиту за рад у органима управе - (само за радно мјесто судски извршилац),
3. доказ о радном  искуству које се конкурсом тражи, и
4. доказ о познавању рада на рачунару.

4) Kao доказ о радном искуству (у траженом степену стручне спреме, струци, звању, релевантном радном искуству) кандидат може да достави:
1. потврде или увјерења послодавца или послодаваца код којих je кандидат радио или ради, које треба да буду прецизне и детаљне, односно у којима треба да су наведени подаци о томе на  којим пословима je кандидат радио - назив радног мјеста, да ли су то послови високе, више, средње стручне спреме, односно образовања, колико дуго je обављао наведене послове, опис послова, те треба да буде прецизно наведен период радног ангажовања на радним задацима, или
2. увјерење о чињеницама из матичне евиденције надлежне институције за пензијско и инвалидско осигурање, уз достављање потврде која разјашњава шифре занимања из увјерења, тако да се на основу ових доказа може утврдити да ли je кандидат радио на пословима за које се тражи високо, више или средње образовање и колико дуго, односно да ли посједује тражено радно искуство или
3. писмо препоруке или другу сличну исправу, уколико садржи све елементе потврде или увјерења из подтачке 1) ове тачке.

5) Kao доказ о познавању рада на рачунару кандидат доставља увјерење школе или друге ииституције која се бави обучавањем рада на рачунару или увјерење факултета о провјери знања рада на рачунару, положеном испиту из информатике или другу исправу факултета (фотокопија индекса) која потврђује познавање или знање рада на рачунару, или диплому или другу исправу која потврђује стечено звање или занимање које je непосредно у вези са радом на рачунару, односно свједочанство о завршеној средњој стручној спреми о положеном предмету из информатике, или потврду бишег послодавца да се кандидат на радном мјесту код истог успјешно користио рачунарима у обављању послова, или изјава кандидата којом изјављује да познаје рад на рачунарима и да ће се истим знати служити приликом обављања послова на радном мјесту за које конкурише.
6) Кандидат који буде изабран након проведене конкурсне процедуре, приликом заснивања радног односа приложиће љекарско увјерење као доказ о општој здравственој способности.

VI – Поступак избора кандидата 

1. Са кандидатима који буду испуњавали услове конкурса Комисија за избор ће обавити изборни поступак као предходну провјеру знања и способности на основу које се утврђује способност кандидата да ради на одређеном радном мјесту које се попуњава, његова укупна стручност, као и начин организовања и извршавања послова на том радном мјесту.
	За кандидате који конкуришу на радно мјесто ,,судски асистент“, извршиће се и провјера брзине и тачности куцања текста,  
	Разговор са сваким кандидатом који испуњава опште и посебе услове је обавезан дио предходне провјере знања и способности, односно изборног поступка.

2. Провјера брзине и тачности куцања текста врши се практичном провјером на рачунару у виду диктата и преписа у трајању од по 5 (пет) минута. Препис и диктат се обављају појединачно или по групама, у идентичном тексту за све кандидате.

3.	О мјесту и времену провођења изборног поступка и одржавања практичне провјере способности и знања и обављању разговора кандидати ће бити благовремено обавјештени што ће такође бити објављено и на интернет страници Основног суда Градишка ,,ossud-gradiska.pravosudje.ba“.  

4.	Изабрани кандидат дужан је да у року од 7 (седам) дана од пријема обавјештења Комисије достави у оригиналу или овјереној фотокопији: 
1. увјерење о општој здравственој споспбности  
2. увјерење да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова радника суда.

5. Ако изарани кандидат не достави доказе из става 4) ове тачке у прописаном року изабраће се слиједећи кандидат са ранг листе коју утврди Комисија за избор кандидата у складу са горњим ставом.  

VII – Рок и мјесто подношења пријава

	Јавни конкурс ће бити објављен у дневном листу ,,Глас Српске“ и на интернет страници Основног суда Градишка ,,ossud-gradiska.pravosudje.ba“.  

	Рок за подношење пријаве је 15 дана од дана објављивања конкурса у дневном листу ,,Глас Српске“.

	Пријаве се достављају лично у суд на протокол  или поштом, на адресу Основни суд у Градишци, ул. Видовданска бр. 15, 78400 Градишка са назнаком: Пријава на Јавни конкурс за попуну упражњених радних мјеста.

	Непотпуне и неблаговремене пријаве неће бити разматране.

                                                                                                          Предсједница суда
[bookmark: _GoBack]                                                                                                          Сњежана Степановић с.р.

